สถานีรถไฟเซ็นทรัลกัวลาลัมเปอร์

สถานีรถไฟเซ็นทรัลกัวลาลัมเปอร์ เป็นสถานีกลางของกัวลาลัมเปอร์ เมืองหลวงของประเทศมาเลเซีย เปิดทำการเมื่อ 16 เมษายน ค.ศ. 2001 เพื่อใช้งานแทนสถานีรถไฟกัวลาลัมเปอร์แห่งเก่า สถานีเซ็นทรัลกัวลาลัมเปอร์เคยเป็นสถานีรถไฟที่ใหญ่สุดในเอเชียตะวันออกเฉียงใต้ ศูนย์การขนส่ง สถานีเซ็นทรัล (มลายู: Stesen Sentral) เป็นชื่อของโซน H ซึ่งได้รับการกำหนดให้เป็นศูนย์กลางการขนส่งภายในโครงการพัฒนาเคแอลเซ็นทรัล แต่การเรียกสถานีทั้งเส้นทางขนส่งสาธารณะและเส้นทางเชื่อมต่อจะเรียกว่า "เคแอลเซ็นทรัล" สถานีเซ็นทรัลได้รับการออกแบบเพื่อรองรับเครือข่ายการขนส่งทางราง 6 ระบบ แล้วเสร็จเมื่อธันวาคม ค.ศ. 2000 และได้เริ่มให้บริการการขนส่งทางราง การค้าปลีก และบริการร้านอาหารและเครื่องดื่มเมื่อเมษายน ค.ศ. 2001 อาคารหลักตั้งอยู่บนพื้นที่ 38,000 ตารางเมตร (410,000 ตารางฟุต) รายละเอียดอิงตามการคาดการณ์ผู้โดยสารจนถึง ค.ศ. 2020 ซึ่งเป็นช่วงที่มาเลเซียตั้งเป้าที่จะเป็นประเทศพัฒนาแล้วอย่างสมบูรณ์ ค.ศ. 2008 สถานีเซ็นทรัลมีการลงทะเบียนผู้โดยสารมากกว่า 100,000 คนต่อวัน ซึ่งคิดเป็น 36.5 ล้านคนต่อปี สถานีมีที่จอดรถสำหรับผู้มาเยือนและผู้ที่ทำงานในบริเวณเคแอลเซ็นทรัล บริการขบวนรถไฟ สถานีเคแอลเซ็นทรัลให้บริการขบวนรถดังต่อไปนี้ เอ็กซ์เพรสเรลลิงก์ รถไฟฟ้าเชื่อมท่าอากาศยานนานาชาติกัวลาลัมเปอร์ 6 เคแอลไอเอ เอ็กซ์เพรส: ขบวนรถด่วนจอดเฉพาะสถานีท่าอากาศยานนานาชาติกัวลาลัมเปอร์ อาคารผู้โดยสาร 1 และอาคารผู้โดยสาร 2 7 เคแอลไอเอ แทรนซิต: จอดทุกสถานีที่ผ่าน สถานีบันดาร์ตาซิก์เซอลาตัน, ปูตราจายา/ไซเบอร์จายา (ปูตราจายาเซ็นทรัล) และสถานีซาลักติงยี รถไฟชานเมืองเคทีเอ็ม: ขบวนรถไฟชานเมืองให้บริการในเขตหุบเขากลัง 1 สายเซอเริมบัน: บาตูเคฟส์ – เซอเริมบัน – ปูเลาเซอบัง/ตัมปิน 2 สายพอร์ตกลัง: ตันจุงมาลิม – พอร์ตกลัง 10 สกายพาร์กลิงก์: เคแอลเซ็นทรัล – เทอมินัล สกายพาร์ก (ถูกระงับ) รถไฟฟ้าระหว่างเมือง อีทีเอส : ขบวนรถไฟระหว่างเมืองเกอมัส, บัตเตอร์เวิร์ท และปาดังเบซาร์ แรพิดเคแอล: ขบวนรถไฟฟ้ารางเบา (LRT) 5 สายเกอลานาจายา: ปุตราไฮท์ – กมบัก เชื่อมต่อบริการขบวนรถไฟ สายต่อไปนี้มีสถานีที่อยู่บริเวณใกล้เคียงเคแอลเซ็นทรัลคอมเพล็กซ์ 8 เคแอลโมโนเรล: MR1 เชื่อมต่อเคแอลโมโนเรลที่ถนนจาลันตุนซัมบันทัน ผ่านทางห้างสรรพสินค้า NU Sentral ซึ่งตั้งอยู่ติดกับเคแอลเซ็นทรัลคอมเพล็กซ์ 9 สายกาจัง: KG15 สถานีพิพิธภัณฑ์สถานแห่งชาติมาเลเซียที่ถนนจาลันดามันซารา เชื่อมต่อผ่านทางเดินยกระดับ 200 เมตรจากเคแอลเซ็นทรัลคอมเพล็กซ์ แผนผังสถานี สถานีเชื่อมต่อ สถานีเคแอลโมโนเรล เคแอลเซ็นทรัล สถานีเคแอลโมโนเรล เคแอลเซ็นทรัล ตั้งอยู่ที่ถนนจาลันตุนซัมบัน บริกฟิลด์ ด้านหลังห้างสรรพสินค้า NU Sentral เป็นสถานีปลายทาง สำหรับรถไฟฟ้าสายเคแอลโมโนเรล เชื่อมต่อโดยตรงกับ NU Sentral ซึ่งช่วยให้สามารถเดินระหว่างสถานีเซ็นทรัลและสถานีโมโนเรลได้อย่างต่อเนื่อง สถานีพิพิธภัณฑ์สถานแห่งชาติ เนื่องจากข้อจำกัดด้านพื้นที่จึงไม่สามารถสร้างสถานีรถไฟฟ้าในพื้นที่สถานีเซ็นทรัลได้ จึงต้องสร้างสถานีรถไฟฟ้าที่ด้านหน้าพิพิธภัณฑ์สถานแห่งชาติ ที่อยู่ใกล้เคียงเพื่อให้สามารถเชื่อมต่อกับสถานีเซ็นทรัลได้ สถานีเปิดเมื่อวันที่ 17 กรกฎาคม 2017 สามารถเชื่อมต่ออาคารหลักของสถานีเซ็นทรัลผ่านทางเดินยกระดับ สถานีขนส่งผู้โดยสารเคแอลเซ็นทรัล นอกจากนี้สถานีเคแอลเซ็นทรัล ยังถูกสร้างให้เป็นศูนย์กลางรถโดยสารประจำเมืองโดย Rapid KL ซึ่งเป็นส่วนหนึ่งของการปรับปรุงเครือข่ายรถโดยสารประจำทาง เป็นศูนย์กลางรถโดยสารประจำทางสำหรับเส้นทางรถรับส่งในเมืองและรถโดยสารทางไกล ดูเพิ่ม สถานีรถไฟโจโฮร์บะฮ์รูเซ็นตรัล เกอเรตาปีตานะฮ์เมอลายู รถไฟชานเมืองเคทีเอ็ม เอ็กซ์เพรสเรลลิงก์ ระบบขนส่งมวลชนในหุบเขากลัง สายเกอลานาจายา เคแอลโมโนเรล การขนส่งในกัวลาลัมเปอร์ อ้างอิง แหล่งข้อมูลอื่น KL CAT